
O orfană părăsită 


Pe bolta neospitalieră a Siberiei orientale, în peninsula 
Kamceatka, se întindea un cer de un cenusiu întunecat. Aceste 
meleaguri sunt acoperite de păduri imense. Pe coastă, nu 
departe de locul unde se spărgeau valurile cu zgomot, se găsea 
o importantă localitate rusească, aproape un oraş, numită 
Petropavlovsk. In acesta locuiau în principal vânători de blănuri, 
împreună cu un mare număr de pescari, de funcţionari de stat şi 
de soldaţi ai guvernului rus. 

Vânătoarea animalelor căutate pentru blănuri, precum 
zibelinele, vulpile argintii şi vidrele de mare atingea pe atunci 
apogeul. N 

In fiecare an erau câştigate din acest comerţ sume uriaşe. În 
aşa măsură încât traperii, vânători de blănuri, erau socotiți, în 
cea mai mare parte, printre oamenii cei mai înstăriți ai regiunii. 

Cel mai bogat dintre ei era Petrov, care întemeiase 
aglomeraţia urbană ce-i purta numele. 

El era socotit drept posesorul unei averi colosale şi lăsa în 
urma lui un mare magazin burduşit cu blănuri de preţ, în afară 
de un număr considerabil de case şi de imense alte proprietăţi. 

In plus, depozitase în Rusia fonduri importante, care ele 
singure, i-ar fi satisfăcut cu mult cerinţele. Dar posesorului 
acestor averi, cu câteva zile, nu departe de ultima lui locuinţă, i 
se întâmplase o nenorocire, care i-a pus dintr-o dată capăt 
existenţei sale. Şi la funeraliile lui a perindat o mulţime locuitori. 

In cetatuia lui Petrov, o cetatuie construită din trunchiuri de 
copaci, în aparenţă masivă, însă luxos mobilată, erau reunite mai 
multe personaje. Acestea examinau cu admiraţie iscusitul şi 
splendidul aranjament al locului. Petrov adusese cu mari costuri 
şi mari greutăţi, de foarte departe, chiar şi din China, mobile 
preţioase şi sculptate, pe care străluceau aur şi lacuri, ca şi alte 
obiecte de mare preţ dorite, cu care se înconjurase cu tot 
confortul posibil. 

Personajele adunate în cetăţuie erau funcţionari de-ai 
guvernului. Toţi îşi aveau privirile concentrate asupra 
judecătorului oraşului, un rus încă tânăr, a cărui înfăţişare mai 
mult decât răutăcioasă, exprima şiretenie şi în acelaşi timp o 
perfidie fără scrupule. 

El se numea Alexandrovici, şi trecea în acelaşi timp drept un 

om foarte bogat şi era temut de toţi din pricina funcţiei şi 
autorităţii, care în acest loc îndepărtat îi dădea dreptul de viaţă şi 
de moarte. 

Alexandrovici era aşezat la o masă cu ochii fixati spre o usa, 
din spatele căreia se auzeau oftaturi scoase din tot sufletul. 

— Află, a spus el unui funcţionar, pe un ton pe jumătate 
arogant, pe jumătate politicos, că ne vom îndeplini cu fidelitate 
datoria. Ştii de asemenea că bunul nostru Petrov a murit 
instantaneu. Tânăra domnişoară, care a fost mereu privită ca 
fiică a lui, pretinde că a rezultat dintr-o căsătorie cu totul 
legitimă. Însă este cu neputinţă de descoperit vreun document 
care să-i stabilească cu forme în regulă autenticitatea acestui 
fapt. Presupun mai degrabă că bunul nostru Petrov a neglijat să 
se supună formalităţilor căsătoriei, şi prin consecinţă, nu a fost 
legal unit cu frantuzoaica ce-o adusese aici şi care a murit dupa 
câtva timp. Nu i-a mai rămas nici o rudă. In acest fel, Sofia nu 
este decât o fiică adoptivă şi nu poate reclama decât o mică 
parte din moştenire, pe care i-o voi stabili eu. Voi veghea ca ea 
să obţină ceea ce îi revine legal, se înţelege de la sine. Insă cea 
mai mare parte din succesiune va reveni fireşte statului, Petrov 
neavând vreun act testamentar prin care să se decidă în altfel. 
Voi face în aşa fel încât să fie satisfăcută legea din toate 
punctele de vedere şi în acest scop voi dresa actele necesare. 

Cu acestea, funcţionarii s-au ridicat. Câte unii erau cuprinşi de 
compasiune, loviți de expresia răutăcioasă de pe chipul lui 
Alexandrovici. Insă nici unul n-a încercat cea mai mică obiectie 
împotriva temutului magistrat. 

Au părăsit încet unul după altul splendida locuinţă. N-a mai 
rămas decât Alexandrovici. Odată pe deplin asigurat de plecarea 
lor, el s-a furişat ca o vulpe spre apartamentul de unde 
proveneau plânsetele şi gemetele despre care am vorbit. 

Acest apartament era la fel de împodobit şi de mobilat cu cel 
mai mare lux, pe măsura în care un tată a putuse să-l amenajeze 
pentru adorata lui fiică. Aici nu se vedeau decât fotolii acoperite 
cu mătase şi alte mobile de preţ. De unul din aceste fotolii se 
sprijinea, adâncită în durere, o tânără fată care putea să aibă 
abia optsprezece ani. 

Când judecătorul a deschis uşa, orfana a tresărit de parcă ar fi 
vrut să fugă. Ea l-a privit înspăimântată cu marii săi ochi albaştri 
şi adânci pe acest om ce o fixa cu o privire de tigru pregătit să 
sară asupra prăzii. 

Se recunoştea de la prima vedere în Sofia pe fiica bogatului 

Petrov. Ea avea cu el o asemănare bătătoare la ochi. Şi cu toate 
acestea, sângele francez al mamei sale îi dădea feţei o înfăţişare 
cu totul specială. Căci dacă ea avea ochii albaştri, părul îi era de 
un negru ca smoala. 

— De ce te temi de mine? a întrebat-o judecătorul îndulcindu- 
şi vocea. Mai indispus ca de obicei. E foarte rău din partea ta. 
Sunt cel mai bun prieten pe care îl ai pe pământ şi singurul 
susţinător în nenorocirea care te-a lovit, luându-l atât de 
neaşteptat - vai! - pe sărmanul Petrov. 

— Vai, tatăl meu! Tatăl meu drag! a hohotit Sofia, de ce m-a 
părăsit? Singura! Sunt singură! Putin mă interesează toate 
bunurile de pe pământ, numai să fie alături de mine. Acum n-am 
pe nimeni în lume. Nimănui nu-i va fi milă de mine! Vai! Dacă aş 
pleca cu el! Da, aş prefera de o mie de ori moartea acestei 
singuratati. 

— Cum! Vrei să mori atât de tânără, domnişoară Sofia? a 
exclamat judecătorul. Este posibil să te laşi dusă de asemenea 
gânduri? Tu, atât de tânără şi frumoasă? Te cheamă toate 
bucuriile vieţii. Fii sigură, nu voi neglija nimic ca să te pun în 
posesia părţii legale de moştenire. Rusia este mare şi ţarul 
departe, chiar şi atunci, frumoasă Sofia, când statul îşi cere o 
parte din succesiunea protectorului tău... 

— Vorbeşti de tatăl meu, l-a întrerupt energic Sofia oprindu-şi 
pentru o clipă lacrimile. Eu sunt chiar fiica lui legitimă. Tatăl meu 
s-a căsătorit cu biata mea mamă în Franţa. 

Trăsăturile judecătorului mereu dulcegi au luat o expresie mai 
perfidă. 

— Da, da, ştiu bine asta, i-a replicat el. Mi s-a povestit destul 
de adesea. Insă unde sunt dovezile, frumoasă Sofia? Unde sunt 
hârtiile? Este adevărat că bătrânul vânător a vorbit de foarte 
multe ori că va lăsa un testament. Insă acesta n-a fost niciodată 
făcut. Moartea lui nu i-a dat timp să-şi scrie ultima lui voinţă. 

— Există totuşi nişte hârtii, a replicat Sofia cu voce joasă. Să 
nu crezi că mă încântă chestiunea banilor. Nu, vreau numai să- 
mi revendic legitimitatea naşterii mele. Tatăl meu a avut o 
casetă pe care o păstra ca pe o relicvă. Aceasta era o operă de 
artă chinezească în mozaic din lemn, felurit încrustată cu lame 
metalice şi împodobită cu figuri din fildeş. In această casetă tatăl 
meu îşi păstra toate hârtiile împreună cu extrasul său de naştere. 
Dar această casetă a dispărut într-o zi când Amja, după moartea 
iubitului meu tată, a părăsit casa. 

— Ah, da! Imi amintesc de aceasta Amja, a reluat el. Era o 

tânără si draguta fată şi venise de la eschimosi, fata de care se 
parea ca tatal tau nu era cu totul indiferent. 

— Este o calomnie murdară, a răspuns Sofia cu o voce 
tremurând de mânie. Tatăl meu a tratat-o pe Amja prieteneste, 
asta-i tot. Fără îndoială a încercat să-l seducă, întocmai ca şi pe 
multi alţi oameni din acest oraş. Tatăl meu s-a mâniat pe ea şi i-a 
spus că era cu siguranţă fiica vrăjitorului eschimos, după cât era 
de orgolioasă şi de neruşinată. A vrut s-o alunge, însă am 
intervenit pentru ea, de teamă să nu cadă în nişte mâini rele. 

— Vai! Toate acestea nu sunt decât vorbe, a reluat 
Alexandrovici, pe care discuţia îl neliniştea. Caseta, după toate, 
nu conţinea nimic important. Daca ar fi fost atât de prețioasă pe 
cât pretinzi, tatăl tău nu s-ar fi sfiit să o pună la loc sigur. Nu cred 
că Amja a luat-o cu ea. Potrivit tuturor aparentelor, ea s-a întors 
la populaţia sa, care locuieşte peste marea îngheţată şi atunci, 
ce ar fi facut cu ea? In ce te priveşte, frumoasă Sofia, soarta ta 
este în mâinile mele şi ar fi mai bine să ne lămurim clar în 
această privinţă. Voi uita necazul copilăresc pe care mi l-ai facut 
deja. Am o inimă nobilă şi sunt generos. Dar, frumoasă Sofia, eu 
sunt singurul care pot să-ţi asigur o mare parte din succesiunea 
defunctului tău tată. Am pricepere şi prudenţă şi sunt versat în 
cunoaşterea legilor. Viitorul tău depinde de mine singur. 

Intrucat judecătorul se apropia încet de ea, Sofia s-a dat înapoi 
cu un fior. Acest om avea aerul unui faun ce dădea târcoale în 
jurul prăzii ce tremura. 

— Sofia, Sofia, a exclamat el pe un ton în care ameninţarea se 
amesteca cu bunăvoința, care nu-l făcea decât mai respingător. 
Păzeşte-te! Dacă îţi voi retrage sprijinul, vei fi pierdută. Statul va 
acapara tot ceea ce a lăsat tatăl tău. N-am decât să certific că nu 
eşti fiica lui legitimă şi nu-ţi va mai rămâne decât să devii 
servitoare, la discretia brutalităţii primului venit. Ştii că te iubesc, 
ţi-am şi declarat asta cu câtva timp în urmă. M-ai respins atunci. 
Acum revin cu cererea, şi-ţi solicit să devii femeia mea, soţia 
celui mai înalt personaj şi mai puternic din toată Siberia 
orientală, a unui om care dispune de dreptul de viaţă şi de 
moarte... Mi se pare că nu mai există mult loc pentru şovăială. 

Sofia n-a putut să nu se cutremure privindu-l pe Alexandrovici. 
Ea simtise imediat această inimă falsă, oricât de tânără era, căci 
tatăl său o prevenise de multă vreme să se ferească de el. 
Bătrânul Petrov avea nişte dovezi că acest monstru săvârşise 
multe nelegiuiri. Singurul lucru care-l jena să-şi îndeplinească 
ticăloşiile era teama că aceşti oameni inteligenţi, reîntorşi în 

Rusia, să nu-i dea în vileag mişeleasca lui comportare. 

Şi Sofia să aparţină unui asemenea om! A 

— Ei bine! a insistat el asteptand un răspuns de la Sofia. Iti 
trebuie atât timp ca să te gândeşti la un lucru aşa de clar? 
Alegerea este atât de grea între soarta umilă a servitorii şi cea a 
soţiei primului magistrat al Siberiei orientale? Vreau să cred că te 
vei opri la gândul fericirii ce te aşteaptă! 

— Mă confunzi în mod straniu! a strigat brusc Sofia cu energia 
disperării. Mai degrabă orice decât să devin vreodată femeia ta! 
Niciodată nu voi consimti la aşa ceva, cu atât mai mult cu cât 
nici chiar tatăl meu n-ar fi de acord cu asta, şi jur pe mormântul 
său, ca şi pe cel al mamei, şi îşi jur şi ţie, Alexandrovici, că 
niciodată nu voi fi a ta! 

Chipul judecătorului s-a întunecat. A făcut o strâmbătură atât 
îngrozitor de diabolică, încât Sofia s-a dat înapoi înspăimântată. 

— Toate astea sunt nişte copilării! a reluat el rânjind. Mi-ar fi 
plăcut mai mult să nu te fi auzit, frumoasă Sofia. Eşti încă sub 
influenţa emotiei şi ar valora mai mult să-ţi acord din nou câtva 
timp ca să revii la sentimente mai bine gândite. Când îţi vei 
recăpăta calmul, vei înţelege că în ce te priveşte sunt insufletit 
de cele mai bune intenţii. Mă voi reîntoarce peste trei zile şi-ţi voi 
adresa aceeaşi cerere, pe care am avut onoarea să şi-o fac 
adineauri. Insă aceasta va fi pentru ultima oară, Sofia, gandeste- 
te bine! 

Ea s-a grăbit să-i răspundă, însă el a oprit-o: 

___— Nu vorbi acum, a spus cu răceală. Nu vreau să te ascult. 
Insă da-ti seama ce viitor îţi este rezervat dacă stărui în 
încăpăţânarea ta. Intr-un fel sau altul, vei fi a mea şi dacă mă 
sfidezi, te voi face să vezi de ce sunt în stare. Vei fi obligată să 
serveşti la mine şi nu vei avea nici o para chioară din moştenire 
Nu vei mai fi soţia mea, ci sclava mea. Sofia, gandeste-te la asta 
cu chibzuială! Să nu uiţi condiţiile de muncă ale servitorilor din 
Siberia. Umerii tăi albi ar putea foarte bine să simtă muscatura 
cnutului! 

Sofia a slobozit un oftat adânc. Ea s-a aruncat gemând pe un 
fotoliu. Insă plânsetele ei ar fi emoţionat mai degrabă un tigru, 
decât să ajungă la inima acestui monstru care nu cunoştea mila. 

— Voi reveni în trei zile, a repetat el întorcându-se spre uşă. 
Sunt convins că atunci te vei gândi mai cu judecată. Acum, nici 
un cuvânt în plus, pentru că mă scoţi din sărite. La rândul meu, 
m-aş bucura să obţin un răspuns potrivit cu dorinţele mele cele 
mai scumpe, ca să nu spun după voinţa mea foarte decisă. 

El a ieşit trântind atât de violent uşa, încât s-a cutremurat 
casa. 

— Amja a plecat, a murmurat el când a fost afară. Această 
fată nebună cu siguranţă că a dus cu ea caseta. Avea nevoie de 
ea pentru nişte scopuri de magie, fără îndoială de un talisman. S- 
a întors pe meleagul ei de gheaţă, departe în nord, la oamenii 
din rasa ei, pe care nu-i vizitează nimeni. Pot să fiu liniştit. Pe 
Sofia o ţin în puterea mea şi va fi o afacere bună când 
devenindu-mi soţie, mi se va atribui cel mai posibil moştenirea 
lui Petrov. Va trebui totuşi ca ea să cedeze. Pot face din ea 
sclava mea. O voi ţine legată de mine în modul cel mai absolut. 
Toate pretenţiile mele vor fi îndeplinite şi depăşite. Se înţelege, 
mai întâi va încerca să scape de mine. Dar va termina curând 
prin a se resemna cu soarta şi în câteva zile va fi în întregime a 
mea. 


Un protector străin 


S-au scurs mai multe zile. Peste câteva ore avea să revină 
judecătorul ca să-i ceară Sofiei un răspuns definitiv. 

De-a lungul țărmului, printre îngrămădirea de stânci, s-a văzut 
alunecând o umbră şi s-au auzit la intervale nişte suspine 
sfâşietoare. Acesta era o femeie ce rătăcea sub cerul trist şi 
cenusiu. Era Sofia, fiica orfană a bogatului vânător de blănuri. 

Trăsăturile îi erau răvăşite, ochii mari şi albaştri aveau o 
fixitate ciudată. Din timp în timp îşi ridica braţele spre cer, ca şi 
cum ar fi implorat un sprijin. 

— Tată, tată, de ce m-ai părăsit? De ce nu m-ai luat cu tine în 
altă lume? Aş fi scăpat atunci de atâtea necazuri. În timp ce 
acum iată-mă fără susţinere, la îndemâna acestui judecător 
îngrozitor, pe care îl urăsc la fel ca pe un demon! Dacă nu-i voi 
ceda, voi deveni cea mai nenorocită. Acest monstru vrea să fiu a 
lui, asta mi-au spus-o chiar ochii săi scânteietori, chiar mai mult 
decât cuvintele sale. Cine mă va scoate din această obsesie? Cui 
să-i cer un sprijin? Nu duc lipsă în această viţă de oameni care 
mă simpatizează, însă ei nu îndrăznesc să se opună acestui 
despot. El este puternic. Nu se dă înapoi în faţa unei crime şi ar 
nimici pe oricine ar avea îndrăzneala să-mi ia apărarea. Nu, n-am 
altă ieşire din această îngrozitoare situaţie. Dacă acest criminal 
îşi va înfăptui planul, nu-mi rămâne altceva decât să-mi salvez 
onoarea. Tata, mamă, care contemplati pe copilul vostru de 
acolo, din înaltul cerului, interveniti pentru mine la Dumnezeu ca 
să binevoiască să mă aducă la voi în paradisul său! Nu mai pot 
să rămân pe pământ. Am să mă unesc cu voi, părinţii mei iubiţi. 

Rostind aceste cuvinte, nefericitul copil s-a urcat pe un bloc 
înalt de stâncă. Jos marea se rostogolea cu furie, împrăştiind 
până departe spume. Adâncul de aici era fără fund. 

A răsunat un ultim strigăt de disperare în ceața deasă si 
cenuşie a dimineţii, ce nu permitea să se vadă decât la doi paşi 
în faţă. 

Sofia şi-a ridicat braţele şi s-a pregătit să se arunce în valurile 
mugitoare şi îngheţate. 

Ea se aplecase deja, când s-a simţit reţinută de o mână 
puternică. A crezut că era Alexandrovici şi s-a întors scoțând un 
țipăt de spaimă. Insă nu era defel acea fiinţă îngrozitoare acela 
care intervenea la momentul suprem împiedicând-o să se 

sinucidă. 

Sofia avea în faţa ei un om înalt de statură, cu înfăţişare 
impunătoare, acoperit cu o manta neagră ce-l apăra împotriva 
rigorilor frigului. Intr-o clipă, braţul lui drept s-a întins, lăsând să 
se vadă sub mantaua uşor îndepărtată o îmbrăcăminte de un 
roşu strălucitor. Din prim privire, Sofia a distins un chip frumos şi 
bărbătesc, o privire luminoasă, a cărei expresie vie era 
întunecată şi severă. 

Acesta nu era un rus. Sofia nu văzuse încă în viaţa sa un 
asemenea om. Insă lucru remarcabil, acest străin nu-i inspira nici 
o teamă. În ochii lui arzători a descoperit de îndată noblețea 
inimii sale şi şi-a dat seama că, cu siguranţă, nu-i va face nici un 
rău. 

— Lasă-mă, lasă-mă, a strigat ea îndurerată, lasă-mă să mor. 
N-am altă soluţie decât să mor. Te implor, domnule, 
îndepărtează-te. Nu te preocupa de o nefericită care nu poate să- 
şi găsească liniştea decât în aceste valuri. 

Străinul a privit-o fix. La rândul său a văzut în ochii tinerei fete 
o inocenta mişcătoare şi disperarea unei fiinţe slabe, care nu 
avea pe pământ nici un apărător şi susţinător. 

— De ce vrei să atentezi la zilele tale? a întrebat-o el într-o 
rusă destul de corectă. De ce vrei să părăseşti de pe acum, atât 
de tânără, viaţa? Orice îmi vei răspunde, nu voi permite să te 
sinucizi. Nu, datoria mea şi rolul meu au fost întotdeauna să-i 
protejez pe cei slabi şi să-i apăr pe asupriti. Vorbeşte, usureaza-ti 
inima şi poate voi fi în stare să-ţi vin în ajutor. 

Pronuntand aceste cuvinte, impunătorul străin a indepartat-o 
pe nefericita Sofia de stânca fatală şi a dus-o de acolo pe plajă, 
în timp ce, disperată, ea se îneca în lacrimi. l-a vorbit prieteneste 
de mai multe ori. Efectul a fost surprinzător. Acest om ştia destul 
de bine să inspire încredere, încât nefericita Sofia, şi-a oprit 
lacrimile şi s-a liniştit putin câte putin. In câteva cuvinte simple, 
însă cu atât mai expresive, ea i-a povestit istoria sa. 

— Cum? a exclamat deodată străinul. Mama ta a fost 
frantuzoaica? M-a crescut un francez şi nu este un popor pe care 
să-l iubesc mai mult! 

Pe fata fetei a trecut o lumină de bucurie. Mama sa o învățase 
limba patriei sale de origine. Ea a început deci să vorbească în 
franceză, cu oarecare şovăială, care nu o lipsea de graţie şi 
chipul mândru al străinului reflecta de asemenea toată 
satisfacția ce-l încerca, să regăsească într-un mod atât de 
neprevăzut şi pe asemenea buze, un ecou al sunetului ce-l iubea. 

— Niciodată nu voi tolera ca fiica unei frantuzoaice să-şi 
încheie în acest fel existenţa. Este adevărat, a adăugat el 
zâmbind, că dacă ai fi o rusoaică n-aş fi intervenit mai puţin în 
favoarea ta. Acest Alexandrovici, cum îl numeşti, este un ticălos 
înrăit. Însă spune-mi, Sofia Petrov, n-ai vreo idee asupra locului 
unde se găseşte acea casetă misterioasă, care conţine hârtiile 
defunctului tău tată? 

— Am văzut-o chiar a doua zi de la moartea tatălui meu. Chiar 
în disperarea în care mă aflam, am observat aceasta lădiţă, 
prețioasă prin ea însăşi, şi mai prețioasă pentru mine cel putin, 
prin ceea ce conţinea. Tatăl meu a cumpărat-o pe aceasta ca pe 
o adevărată bijuterie de mare pret. In aceeaşi zi a dispărut Amja, 
tânăra fată eschimosă. De atunci n-am mai revăzut caseta. Poate 
că o luase cu ea. Am observat mai mult decât odată că o privea 
cu ochi pofticioşi. De altminteri, Amja era singura persoană care 
avea acces în camera tatălui meu. 

— Ce fel de femeie era aceasta, aceasta Amja? a întrebat 
necunoscutul din ce în ce mai interesat. Spui că era de rasă 
eschimosă? 

— Tatăl meu mi-a spus odată că era fiica unui vrăjitor dintr-un 
trib de eschimoşi numiţi egulici, a răspuns Sofia, a cărei amintiri i 
se adăuga la tristeţe. Amja era o servitoare foarte îndemânatică 
şi de asemenea destul de drăguță, însă cred că prea largă la 
inimă. Ea făcea într-adevăr cochetării, trimițând bărbaţilor 
ocheade fără ruşine. Imi închipui, a adăugat Sofia roşindu-se ca 
îşi pusese în cap să fie o a doua doamnă Petrov, căci era la fel de 
orgolioasă pe cat de drăguță. Insă tatăl meu nu s-a lăsat 
niciodată căzut în cursa seducţiei. El a tratat-o cu o bunăvoință 
deosebită şi cu o oarecare familiaritate. Insă aceasta nu a mers 
mai departe. Şi de aceea ea părea să aibă o mare ciudă. 

Străinul a ascultat povestirea cu atenţie. 

— Da, asta este, a mormait el pentru sine: o casetă prețioasă 
cu nişte documente importante. Nu mă va mira să fi fost luată 
atribuindu-i-se calităţi magice. Am auzit vorbindu-se despre 
eschimosii egulici. Ei vin din nord, de pe continentul american, 
pe marea îngheţată. Aceasta-i o rasă trufaşă, mândră de 
independenţa sa, care după cum mi s-a spus, este condusă de 
un vrăjitor puternic. Insă cu aceasta n-am avansat deloc, a 
adăugat pentru sine. O vom vedea cât mai curând. Trebuie mai 
întâi să fie smulsă această tânără fată din ghearele acestui 
judecător mârşav şi s-o punem cât mai repede în siguranţă. 

Străinul s-a întors din nou spre această fată drăguță, a cărei 

nefericire îi adăuga, dacă se poate spune, un farmec în plus. 

— Sofia Petrov, a făcut el cu un ton convingător, vrei să ai 
încredere în mine? Vrei să-ţi pui soarta în mâinile mele? In 
mâinile unui prieten de-al compatrioţilor mamei tale? Şi al cărui 
nume încă nu-l cunoşti? 

Tânăra fată s-a aruncat spre protectorul său, faţă de care avea 
toată simpatia. 

Fără a rostit un cuvânt, şi cu un elan spontan, ea i-a întins 
mâna nobilului său apărător, în semn de consimtire totală. 

— Foarte bine! a spus atunci străinul. Întrucât vrei să te 
incredintezi mie, află că am, la vreo douăzeci de mile de aici, în 
sud, într-un golf întins, nişte oameni de ai mei, care-mi sunt în 
întregime devotați. In acel loc posed o casă şi am hotărât să stau 
câteva zile acolo. Acela-i un punct de sprijin de care am nevoie. 
Pentru ce? Asta nu are nimic de a face cu cele de acum. Voi scrie 
o scrisoare prin care îi voi informa pe judecător şi pe funcţionarii 
din Petropavlovsk că pentru un oarecare timp te iau sub 
protecţia mea în aşteptarea reglementării intereselor tale. Cu 
restul mă însărcinez eu. Iti dau cuvântul meu de onoare, Sofia 
Petrov, şi îţi jur pe memoria tatălui meu mort ca un viteaz cu 
câţiva ani în urmă, că onoarea ta va fi sfântă şi că nu vei avea de 
ce să te temi de noi. Am fost întotdeauna un protector al celor 
slabi, i-am apărat şi ocazional i-am răzbunat pe oprimati. Şi ca 
fiică de frantuzoaica, ne esti cu atât mai dragă. Vino deci cu 
mine pe ambarcatie, care aşteaptă nu departe de aici. 

Sofia l-a urmat ascultătoare, ca un copil ce-şi urmează tatăl, 
cu cea mai deplină încredere. 

Străinul a condus pe fată într-un mic golf, unde se găsea 
ancorată o ambarcatie destul de bine proportionata, de felul 
celor ce se numesc cutere, care au un catarg şi pânze. Pe bord 
se aflau mateloti cu chipuri destul de aspre şi cu o atitudine 
hotărâtă, acoperiţi cu mantale groase, de nelipsit la aceste 
latitudini. Tânăra fată s-a urcat pe vas, în care a luat loc într-un 
fel de jumătate de întrepunte. Sa ridicat ancora şi s-au înălţat 
pânzele, şi trecând prin ceaţă, s-a îndreptat în sud, spre ţărmul 
ce se întindea de cealaltă parte a golfului în această mare cu 
gheturi. 

Trecerea a durat mai multe ore. Cand în sfârşit a acostat, 
primul lucru care i-a atras privirea lui Sofia fost o imensa si 
întunecată pădure de brazi. Curând ea a observat, ascunsă 
printre copaci, o casă mare construită recent, şi altele mai mici în 
jur. Se vedeau nişte oameni mergând şi întorcându-se şi mai 


12 


depărtare, dincolo de creasta brazilor, Sofia a crezut că distinge 
vârfurile catargelor unei corăbii. 

Străinul a introdus-o pe fata ce tremura în casă, care părea 
aceea a unui şef. Şi un bătrân, în care se recunoştea de la prima 
vedere un marinar, a venit în faţa lor. Acest bătrân părea uşor 
suferind şi mergea încovoiat. Avea chipul bronzat, dar blandetea 
de pe înfăţişarea sa i-a inspirat imediat încredere lui Sofia. 

— Dragă Andre, a spus străinul adresându-se bătrânului, bunul 
meu prieten, ţi-am adus pe o tânără protejată, căreia te rog să-i 
înlocuieşti tatăl ce-i lipseşte. Tu ai nevoie de odihnă şi vei 
rămâne aici, în timp ce eu voi întreprinde o călătorie cu corabia 
mea de un fel cu totul exceptional. Iti recomand în mod deosebit 
pe această fată, a cărei mamă de altminteri era una din 
compatrioatele tale, care se căsătorise cu un traper siberian. 

Bătrânul a schiţat cel mai grațios surâs ce-i permitea 
înfăţişarea lui sălbatică de vechi lup de mare. l-a adresat chiar 
tinerei orfane câteva cuvinte de consolare şi încurajări care i-au 
mers drept la inimă. 

— Poţi să rămâi aici, Sofia Petrov, a spus tânărul străin. Te 
incredintez chiar omului care mi-a vegheat copilăria. In ce te 
priveşte, Andre, păzeşte-o bine cu oamenii ce-ţi rămân. Este 
foarte posibil ca după scrisoarea scurtă şi imperativă pe care o 
voi adresa-o judecătorilor şi funcţionarilor din Petropavlovsk, 
acest ticălos de Alexandrovici să facă toate eforturile ca s-o reia 
pe tânăra fată. Asta-i ceea ce tu trebuie să împiedici cu orice 
pret. De altfel, în această privinţă ai toate mijloacele. In orice 
caz, nu cred că va încerca să vină până aici. Oricum, să împiedici 
prin toate mijloacele orice tentativă duşmănoasă. 

Bătrânul a făcut un semn afirmativ din cap şi a condus-o pe 
Sofia într-o încăpere din confortabila casă de lemn, ce-i oferea 
noii locatare o odihnă copioasă. 

Străinul îmbrăcat în roşu aprins a ieşit atunci şi s-a adresat 
oamenilor săi ce-l ascultau cu nerăbdare, arzând de dorinţa de a 
executa ordinele ce-i duceau spre noi aventuri. 

Şeful acestor oameni, al acestor pirați, nu era altul într-adevăr 
decât neînvinsul Morgan, căruia nu-i era teamă, după cum se 
ştie, nici de moarte, nici de diavol, şi care cutreiera în acest 
moment coastele Siberiei. 

— Vitejii mei, a spus el piraţilor adunaţi în jurul său, cred că 
odihna noastră nu va fi de lungă durată şi se pare că de această 
dată vom întreprinde ceva putin obişnuit. Aţi înfruntat gheturile 
capului Horn, acolo departe în mările din sud. Acum a venit 

timpul să învăţăm să cunoaştem urgiile mării arctice polare. 
Faceţi temeinic toate pregătirile. Vom ridica ancora în câteva 
ore. Apoi vom naviga spre nord, în ţara perfizilor eschimoşi. Mă 
cheamă acolo o datorie în faţa căreia nu pot da înapoi. E vorba 
de a apăra o fiinţă inocentă, fiica unei frantuzoaice, împotriva 
unui ticălos care vrea s-o jefuiască de o moştenire legitimă. 
Faceti-o repede, vitejii mei! Corabia neagră, care a ieşit deja din 
atâtea primejdii, va străbate cu chila sa puternică gheturile mării 
polare. 

Piraţii, mereu entuziasmați la perspectiva unor noi aventuri, l- 
au ovationat frenetic pe şeful lor Morgan. De altminteri, in nord 
se sperau să se găsească prăzi bune. Se ştia deja de multă 
vreme că la eschimoşii din regiunea numită Alaska se afla aur 
din abundență. Plecau cei mai fideli oameni ai lui Morgan: 
Cornelius a fost propus să-l înlocuiască pe suferindul Andre, 
lacob, prietenul său, şi ultimul, dar nu cel mai puţin însemnat, 
tânărul Klas, eroul ţăran, care cu toate glumele proaste pe 
seama minţii lui, pretinzându-se că era cam mărginit, oferise lui 
Morgan mari servicii în numeroase împrejurări din cele mai 
critice. 

Klas, puţin cunoscător al geografiei, nu avea nici o idee despre 
ce puteau să fie mările polare din nord, si nazdravanii de 
nevindecat Cornelius şi lacob promiteau să profite de asta, ca să 
se înveselească pe seama naivului ţăran. 

— Totuşi, cum este acolo, în partea aceea? a întrebat Klas cam 
încurcat. Acolo trebuie să fie multă singurătate. 

— Singurătate? Nu prea multă, dragutule, a reluat Cornelius cu 
un râs batjocoritor. Dimpotrivă. Acolo este pretutindeni o mişcare 
continuă. Se află mai întâi o mulţime de urşi albi, în aşa măsură 
încât la fiecare pas se cere să fii atent la sloiurile plutitoare de 
gheaţă pe care se stă câte unul din aceste dragute animale ce se 
plimbă neprihănite. Şi au o foame cumplită, este cazul s-o spun! 
Nu prezinti mare lucru pentru ei. Totuşi, nu-ţi rămâne decât să te 
păzeşti bine, Klas, căci le oferi o bucăţică bună. Apoi se găsesc 
morse, sau cai de mare, care au de asemenea o gură foarte 
lacomă, sau un bot, după cum vrei, ce preferă oamenii foarte 
graşi. Mai sunt încă balene monstruoase ce nu se jenează să se 
arunce pe corăbii şi să le scufunde. Toate aceste animale au 
ochii indreptati spre orice le poate oferi un mic ospăț. Aşa că fii 
atent! Intr-o secundă se face totul. Eşti înhăţat fără mofturi şi în 
mai puţin timp cât îţi cere să spui ceva, dispari pentru totdeauna 
din circulaţie. Se înţelege, din lumea umană, pentru a intra în 

circulaţia sângelui acestor fiinţe dragute, vai, vai! 

— Nu cred toate aceste poveşti, a spus Klas, totuşi puţin cam 
tulburat. Am citit odată într-o cartulie veche că balena are 
gâtlejul destul de strâmt şi că de-abia poate să înghită un hering. 
Şi cu atât mai adevărat, nu poate înhăţa un om. 

— Şi Jonathan din Biblie, a replicat Cornelius, care a rămas o 
săptămână întreagă în burta unei balene? Este adevărat că a 
ieşit de acolo. Însă tu nu eşti profetul Jonathan, şi vei rămâne 
acolo pe cât doi şi cu doi fac patru! Chiar dacă vei scăpa de toate 
aceste primejdii, trebuie să ţii seama şi de eschimoşi. Aceştia 
sunt nişte oameni groaznic de sălbatici şi dacă vei cădea în 
mâinile lor, te plâng sincer, camarade! Ei sunt mai cruzi decât 
canibalii din insulele Fidji. Dacă le este foame, şi întotdeauna 
există acest caz, te taie repede în bucăţi într-o strachină mare şi 
te fac să treci prin burduhanul lor, ca o simplă supă de urs sau 
de morsă. Da, bătrâne, când te vei găsi în marea polară, vei dori 
să ai o jumătate de duzină de ochi pentru a vedea mai bine în 
jurul tău, atât de mult vei fi asaltat de primejdii, unele mai 
mortale decât altele. Eu te şi văd apucat şi târât de către un urs 
enorm şi alb. Fireşte, voi alerga spre tine ca să te salvez, 
prietene Klas, căci eşti un băiat bun şi te stimez mult. Insă să te 
fereşti de o asemenea fiară precum ursul, de care vreau să spun 
că-i mai rapid decât un ren... Dacă îţi convine asta! Vai sărmane 
Klas!... 

Klas s-a cutremurat auzind aceste evocări convingătoare şi ar 
fi dorit ca marea polară arctică să nu fie la nord, ci la dracul! Aşa 
s-a exprimat el în limbajul său puţin cizelat. Insă acesta nu era 
un motiv ca să-l părăsească pe căpitanul său! Nu, nu va face aşa 
ceva cu nici un preţ! Dacă dorea să rămână în tabără, asta nu 
depindea decât de el. Insă devotamentul faţă de căpitan îl 
domina cu totul, şi pe de altă parte, ar fi înfruntat toate 
nenorocirile infernului, mai degrabă decât să fie crezut un laş. 
Voia totuşi, în ciuda eschimosilor, urşilor albi, a balenelor si a 
morselor, să-i însoţească pe ceilalţi în marea îngheţată. 

Piraţii şi-au grăbit cu înfrigurare pregătirile pentru expediţie. 
Zelul le era grăbit de dorinţa de a vedea acest pământ legendar 
al aurului. li cuprinse febra muncind pe vasul negru, spre care 
Morgan s-a îndreptat ca să-şi scrie scrisoarea pentru 
Petropavlovsk, care avea să fie trimisă acolo fără întârziere şi în 
mod discret. 

A doua zi dimineaţa, când gratioasa Sofia, însoţită de Andre, 
care n-o pierdea din ochi, a ieşit din casă, nu a mai observat 


15 


catargele corăbiei negre. 
Aceasta plecase spre nord, spre regiunea gheturilor eterne, a 
cărei singură denumire provoca frisoane reci şi groază. 

În marea de gheaţă 


Cu toate calităţile sale de bravură şi devotament, Klas era mai 
înainte de toate un mare mâncăcios şi un mare somnoros. Toate 
celelalte pentru el treceau pe plan secundar. 

Cornelius mergea până a pretinde ca mestecarea era 
preocuparea lui favorită, chiar înainte de a dormi îşi mişca fălcile, 
ceea ce la nevoie putea fi clasat printre rumegătoare. 

_ Aerul îngheţat îi sporea si mai mult pofta lui de mâncare. 
Inghitea toate alimentele cu o lăcomie care-l făcea invidios până 
şi pe un tânăr urs alb. 

Insă pe de altă parte nu se arăta pe punte fără a privi imediat, 
aşteptându-se mereu să vadă apărând unul din monştrii marini 
cu care Cornelius şi lacob, făcând haz de el, îl îngroziseră. 

— Klas, i-a strigat Cornelius de la cârmă, amarează colacul de 
salvare de bastingaj. S-a desprins. 

— Aşteaptă putin! a spus Klas râzând pe sub mustati. Te-ar 
amuza ca vreo balenă să mă apuce pe neaşteptate. Insă nu sunt 
atât de prost, voi rămâne în mijlocul punţii. Să fiu al naibii, dacă 
aceste îngrozitoare animale ar veni să mă caute până aici. 

Şi a continuat: 

— Colacul de salvare se ţine destul de bine acolo. Fii numai 
foarte atent la cârmă! 

Până atunci corabia neagră înaintase în voie prin valurile 
albastre. Acum apărea la nord o linie strălucitoare si 
semnificativă. Ea îi anunţa lui Morgan că începeau greutăţile. 
Acestea erau nişte mase de gheaţă în derivă, ce se apropiau. 
Alţii s-ar fi gândit, şovăind, înainte de a-şi angaja nava în mijlocul 
acestor enorme sloiuri plutitoare. Insă Morgan, de la bun început 
nu era omul care să se lase descurajat. El îşi propusese să-i dea 
satisfacţie nefericitei Sofia şi să pedepsească un ticălos. Toate 
celelalte consideraţii erau pentru el pe al doilea plan. A lăsat 
corabia să înainteze cu toate pânzele. Un trosnet de spart şi de 
pârăit a anunţat curând că aceasta se angajase în luptă cu 
aisbergurile. 

Chila blindată intra ca un brici în groasa pătură, de gheaţă, ce 
se ciocnea haotic cu valurile şi vântul şi umplea văzduhul cu 
sunete jalnice, cu urlete, zdruncinături, izbituri şi şuierături, în 
aşa măsură încât câteodată nu se auzea prin vuiet decât vocea 
de maimuţă urlătoare a căpitanului dând ordine de pe pasarelă, 

în plină luptă cu natura dezlantuita. 

Klas a coborât în cabina ce servea de bucătărie şi era pe cale 
de a înghiţi o enormă bucată de jambon, din care n-a lăsat decât 
un rest neînsemnat. In ciuda poftei lui de mâncare si a ocupaţiei 
căreia i se consacra, el auzea înfricoşătorul vacarm de sus şi s-a 
catarat în grabă pe punte, întrebând ce s-a întâmplat. 

— Ce înseamnă această harababură? a întrebat el 
observându-l pe lacob. Cine sloboade aceste urlete îngrozitoare? 

— Nişte urşi mari şi albi, micutule, i-a răspuns lacob în grabă. 
Sunt aşezaţi după blocurile de gheaţă furioşi că nu pot să-l vadă 
pe foarte dragutul lor prieten Klas, pe care ei şi-au promis să-l 
consume. Insă pot să mai aştepte. Trebuie să ştii să-ţi mai 
potoleşti pofta de mâncare. Numai să fii foarte atent, Klas, nu te 
apropia prea mult de bastingaj. Pe acolo se mai află şi balene 
care au poftă de ceva şi dacă vreuna din ele te va înfuleca, asta 
va fi cu atât mai rău pentru urşii albi! 

Insă Klas avea ochi buni, ca şi urechile. El a privit cu mare 
atenţie în jurul său şi n-a văzut nici cea mai neînsemnată urmă 
de urşi albi, nici de balene. Pe de altă parte, a constata că nu 
erau decât gheturi plutitoare acelea ce produceau tămbălăul. | se 
întâmpla frecvent lui Klas să i se schimbe starea de spirit. 
Trecând de la o extremă la alta, el nu făcea nici cel mai mic caz 
de ceea ce i se întâmplase cu o clipă înainte. Aşa după cum se 
petrecuse şi de această dată, când a observa că era încă o dată 
luat peste picior. 

In afară de asta, era cu totul hotărât să nu mai dea crezare la 
toate aceste vorbele goale, şi când lacob a vrut să-şi reînceapă 
înşelătoriile, adăugând numeroase şi felurite primejdii, 
imaginaţia lui nu l-a mai ajutat şi n-a mai întâlnit decât o 
neîncredere totală. 

Deodată a apărut, într-adevăr, o balenă care, suflând cu 
putere prin deschiderile sale de evacuare, a aruncat în aer o 
enormă coloană de apă. 

Deodată Klas a scăpat un strigăt şi s-a retras în mijlocul 
corăbiei, şi de teamă a început din nou să înfulece. Insă când şi-a 
observat camarazii aplecati liniştiţi pe bastingaj, a urmărit cu un 
ochi curios mişcările cetaceului, care de altfel, la apropierea 
corăbiei a luat-o la fugă şi Klas a simţit că i se spulberau ultimele 
temeri. 

— Aşteaptă un pic, am să-ţi plătesc toate farsele, a strigat el 
alergând spre lacob. Te voi face să-ţi treacă pofta de poveşti 
absurde. Vai! Tu-mi vorbeşti de primejdii. Este ceva de care ai 

uitat şi tu vei fi cel care va trage ponoasele! Îţi voi da o mică 
lecţie, lacob. 

Insă lacob, care cunoştea forţa herculeană a amicului său Klas, 
a bătut imediat în retragere şi a reuşit cu mare greutate să se 
ferească de pumnii teribili ai victimei revoltate. 

intre timp corabia neagră îşi urma vitejeşte ruta, croindu-şi 
drum prin toate obstacolele, prin manevre dificile, de care 
Morgan dădea noi dovezi ale experienţei şi îndemânării sale de 
neegalat. Inainte de toate, căpitanul încerca să străbată această 
primă zonă de gheaţă. Nu ignora că dincolo de acest fel de zid de 
apărare se găsea marea liberă. Ceea ce într-adevăr s-a şi 
întâmplat. Morgan observase deja cerul întunecat, numit cerul de 
apă, semn prevestitor că această centură de blocuri de gheaţă 
era urmată de o întindere vastă de mare fără obstacole. Avea 
deci să-şi urmeze cu iuteala cursa spre nord. Morgan se gândea 
la toate acestea privind spre nord. Incolo, foarte departe, dincolo 
de gheaţa orbitoare, se vedea apărând o lungă dungă neagră, 
care era coasta occidentală a extremității de nord a Americii. 
Acolo se găseau egulicii, acea populaţie misterioasă şi puternică, 
pe care o conduceau vrăjitorii şi care după spusele ruşilor, 
trebuia să deţină bogății imense. 

Eschimosii egulici subjugasera toate celelalte populaţii 
invecinate si seful lor, un celebru vrajitor, detinea o putere egala 
cu a unui adevarat rege. 

Frumoasa fată Amja, care locuise o vreme la bătrânul Petrov, 
aparţinea, am spus-o, acestui trib. Fiica vrăjitorului avea probabil 
scopul, părăsindu-şi meleagul, să-şi procure informaţii. Căci se 
întâmpla destul de des ca, profitând de vreo ocazie ce o 
socoteau favorabilă, egulicii să se năpustească pe neaşteptate 
asupra aşezărilor ruseşti ale Siberiei orientale ca să le prade şi să 
le distrugă. 

Insă ultima barieră nu fusese încă trecută. Gheţarii se izbeau 
mereu cu vuiet de prova corăbiei negre, care cu chila sa de fier 
îşi tăia cale peste întinderea de gheaţă şi se apropia din ce în ce 
mai mult de marea liberă, de-acum vizibilă de pe pasarela de 
comandă. Această parte a rutei era totuşi cea mai periculoasă. 
Trebuia să se croiască o trecere printr-o adevărată stâncărie. 
Gheţurile înghesuite unele peste altele formau o barieră 
neîntreruptă ce părea de netrecut. Dar experienţa si 
îndemânarea lui Morgan nu erau niciodată nepregătite. S-a văzut 
odată în plus geniul omului care trece peste obstacolele întrunite 
de către forţele oarbe ale naturii. 

— Toate pânzele sus! a strigat Morgan cu voce stridentă, 
dominând furia forţelor naturii. 

Piraţii s-au căţărat pe hobane. S-au desfăşurat pânzele albe şi 
corabia neagră s-a avântat cu toată viteza, ca un cal de cursă 
care simte pintenul. 

— Drept spre nord! a comandat Morgan. 

Cârma s-a întors, vântul a umflat puternic velele şi corabia a 
pornit asaltul gheturilor. Primul şoc a fost îngrozitor. Piraţii au 
trebuit să se prindă ca să nu fie rasturnati. Un moment s-a crezut 
că vasul negru avea să se desfacă în bucăţi. Vântul întindea 
velele şi le deşira. Corabia se cabra şi gemea din toate 
încheieturile sub presiunea gheturilor. Soliditatea excepţională a 
construcţiei sale avea să reziste până la capăt? Pentru o clipă 
totul a părut pierdut. Insă această clipă a fost aceea când ea s-a 
salvat. Cu un efort gigantic, corabia şi-a deschis o breşă prin 
ultimul zid ce se ridica în faţa ei. De atunci înainte a înaintat fără 
obstacole, îndepărtând, ca şi cum s-ar fi jucat, ultimele sloiuri 
cristaline, navigând mândră prin valurile albastre pe care le 
cucerise. 

Din toate gurile a scăpat un strigăt de uşurare. L-au aclamat 
cu urale de triumf pe viteazul şi îndrăzneţul căpitan, aflat 
indiferent pe dunetă. 

S-a continuat traseul cu toate velele desfăşurate. Morgan nu 
avea timp de pierdut. Vara de pe marea polară nu este decât de 
foarte scurtă durată. Masele de gheaţă aveau să revină curând, 
mult mai înfricoşătoare ca niciodată. Toată marea avea să fie 
prinsă de îngheţ şi corabia neagră ar fi fost definitiv blocată cât 
era iarna de lungă. 

Morgan nu tinea să ierneze în marea polară de nord, ceea ce i- 
ar fi pierdut o mare parte din echipaj, fără a socoti timpul său 
preţios. 

Se naviga în plin nord, unde în depărtare se ridica un imens şi 
înalt promontoriu. 

Morgan auzise vorbindu-se de acest cap, care lua forma unui 
gigant culcat pe spate. 

Aceasta era acea coastă, potrivit celor povestite de către 
pescarii ruşi, care trebuia să fie locuită de puternica populaţie de 
eschimoşi egulici. 

El se întreba numai dacă ceva mai departe nu-i va fi din nou 
barat drumul de gheturi. După toate aparențele, aproape de 
coastă se afla un nou cordon de aceste blocuri duşmănoase şi 
vremea se strica pe măsură ce se apropia de uscat. 

La orizont se îngrămădeau nori negri ce anunțau furtună. 
Această furtună era de două ori primejdioasă: mai întâi prin ea 
însăşi. Corabia neagră care fără îndoială suferise mult din cauza 
zdruncinăturilor putea să mai suporte furia unui nou asalt? Şi în 
sfârşit, prin consecinţă, nu va fi iarăşi aruncată în mijlocul 
aisbergurilor, de imbratisarea cărora îi va fi de această dat cu 
neputinţă să scape? 

Inainte de toate era necesar să se ia măsuri de prevenire 
împotriva acestor eventualitati foarte de temut. 

In tot cazul, Morgan a hotărât să ferească corabia sa de 
zdruncinături şi să acţioneze în consecinţă. 

El trecea acum printr-o strâmtoare destul de largă, având în 
stânga coasta Asiei şi în dreapta cea a Americii. În înţelepciunea 
sa, cutezătorul căpitan se ţinea la o distanţă egală între cele 
două coaste. In dreapta si în stânga, şi de asemenea în 
depărtare, atât cât se întindea vederea în faţă, nu se observa nici 
o fiinţă vie, în afară de păsărele ce zburau în stoluri şi de 
numeroşii aisberguri. 

Şi de această dată corabia neagră şi-a demonstrat limitele 
valorii sale şi a ştiut să profite de calităţile extraordinare ale 
vitezei. S-ar fi spus că o împingea o mână invizibilă. Piraţii 
distingeau din ce în ce mai clar promontoriul, care până atunci 
nu apărea decât o masă neagră. Putin câte putin se desenau 
contururile formei sale bizare, care într-adevăr te ducea cu 
gândul la un colos ce se odihnea. 

Morgan a poruncit să se cârmească pe direcţia acestui cap. El 
a cercetat împrejurimile cu ochii săi pătrunzători. In dreapta a 
văzut gheaţă, în stânga iarăşi gheaţă, însă în mijloc părea să se 
afle o trecere. Soarele de vară aducea un curent de apă mai 
caldă, menţinând aici liber un fel de fluviu adânc ce permitea 
accesul spre uscat pe timpul scurtei durate a sezonului estival. 

In consecinţă, era o aventura mare posibilitatea de a intra în 
acest canal cu ajutorul unei rafale de vânt. Intr-adevar era 
suficientă o schimbare bruscă pentru ca masele de gheaţă să 
blocheze trecerea şi atunci nava era prinsă ca într-o menghină, 
rămânând imobilizată şi ar fi trebuit probabil să te supui multă 
vreme neajunsurilor hibernării. 

Piraţii cunoşteau primejdiile acestei situaţii, îndeosebi 
Cornelius, care-şi începuse cariera ca novice la bordul unei 
baleniere în mările polare. El ştia tot ce era de temut în această 
încercare şi se aştepta să-l vadă pe căpitan dând ordine de 
strângere a pânzelor ca să evite periculoasa intrare. 

Însă dimpotrivă, Morgan a poruncit cu un semn să se continue 
drumul înainte. Corabia neagră s-a angajat în trecătoare: pe cele 
două coaste se ridicau munţi de gheaţă, însă indraznetul căpitan 
nu avea ochi decât pentru uscat, scopul ce şi-l propuse. Acest 
pământ avea aspectul dezolant al unui pustiu. Din toate părţile 
numai stânci cu pereţi verticali acoperiţi cu muşchi. Doar ici şi 
colo se întindeau câteva şesuri joase, care nu păreau să ofere 
decât o vegetaţie foarte slabă. 

Curând s-a observat un golf nu prea adânc. Nava nu mai era 
departe de uscat. Pe punte a răsunat vocea lui Morgan, ordonând 
aruncarea ancorei. 

Ancora a coborât cu un zornăit de fierărie, în timp ce piraţii 
arătau spre tarm spunând unul altuia: 

— Priviţi încolo! Se află nişte oameni, şi încă nişte oameni 
înarmaţi. Au o înfăţişare caraghioasă. 

Pe stâncile ce mărgineau plaja se găsea într-adevăr un grup 
de localnici care observau apropierea corăbiei. 

Aceştia erau eschimoşii egulici atât de temuti. Pe care îi căuta 
Morgan. Agitaţi ca un musuroi deranjat, urcau din toate părţile 
pantele abrupte, în spatele cărora se întindea domeniul lor. 

Un popor ciudat 


Morgan se întreba cum să se facă înţeles de aceşti oameni. 
Însă i-a venit în gând că cineva dintre ei trebuia să cunoască cu 
siguranţă rusa, de vreme ce de curând locuise Amja la traperul 
defunct. 

Probabil că şi alti eschimosi vizitau uneori aşezările ruseşti de 
pe coastele Siberiei şi erau capabil să se servească de bine de 
rău de această limbă. 

Dar pentru moment nu trebuia să intre în relaţii cu ei. Se 
manifestau duşmănos agitându-şi armele, slobozind chiar săgeți 
în direcţi corăbiei negre. 

— Trageti o lovitură oarbă de tun, a zis Morgan matelotilor. 
Este un mijloc de intimidare care rareori nu-şi face efectul. Când 
eschimosii vor vedea că dispunem de tunet, că suntem stăpâni 
pe trăsnet, vor cădea imediat la învoială. 

După câteva minute a răsunat o detunătură formidabilă peste 
singurătatea polară. Eschimosii au văzut focul şi fumul. Au auzit 
bubuitul descărcării, care s-a repetat peste stâncile înălțate pe 
faleză şi s-au înspăimântat. 

Mijlocul de intimidare al lui Morgan reuşise de minune. 
Strigătele s-au potolit putin câte putin. Eschimosii s-au 
îngrămădit, încetând manifestările duşmănoase şi privind spre 
corabia neagră. Atunci Morgan a început să le arate de la 
distanţă daruri de tot felul, începând cu stofe roşii şi bucăţi de 
fier, obiecte cărora ei le acordau o preferinţă deosebită. Această 
manevră a durat o vreme îndelungată. După un timp, de tarm s- 
a desprins o barcă. In ea erau aşezate două personaje ciudate, 
care s-au apropiat încet şi şovăitor vâslind spre corabia neagră. 

Aceşti eschimosi, ca şi toţi ceilalţi, erau mici, cu înfăţişare 
sălbatică, trăsături brutale şi respingătoare. Se observau la ei 
instincte josnice şi crude, gustul de sânge şi de cruzimi. Purtau 
ca arme nişte lănci în formă de harpoane, ale căror vârfuri erau 
din pietricele ascuţite. In sfârşit, aveau nişte măciuci enorme de 
forme bizare, terminate printr-o piatră rotundă, capabilă, cu 
siguranţă, să zdrobească un craniu din prima lovitură. 

După cum presupunea pe drept Morgan, aceşti indigeni 
înțelegeau rusa. Nu păreau defel timizi, mai degrabă dotați cu 
oarecare aroganță. 

— Cine sunteţi voi? a strigat unul din cei doi. De ce aţi venit pe 

această mare casă plutitoare în ţara egulicilor? Nu ştiţi că aici noi 
suntem stăpâni de neînvins şi că putem să vă nimicim fără 
greutate? Ce vreţi să faceţi pe coastele noastre? 

Morgan nu părea să acorde vreo atenţie acestor lăudăroşenii, 
constatând că populaţia era mai puţin densă pe cât credea. 

— Am venit, le-a spus el cu calm, ca să vorbesc cu o fată din 
rasa voastră. Este o tânără egulice, care a locuit multă vreme în 
tara de dincolo de mare şi a servit in casa unui bogat vânător de 
blănuri. Ea trebuie să se fi întors printre voi. Numele ei este 
Amja. Am ceva important să-i spun. 

Eschimosul a scăpat un hohot de râs, şi ca şi cum l-ar fi 
stăpânit o bucurie răutăcioasă la răspunsul ce avea să-l dea şi a 
zis: 

— Vai! Vreti să vorbiti cu Amja, fiica marelui nostru vrăjitor, 
atotputernicul Repelik care comandă universul? Află, străinule, 
că Amja, ea singură este o conducătoare si că atunci când 
Repelik va coborî sub pământ, noi va trebui să ne supunem fiicei 
sale Amja. Nimeni nu poate să vorbească cu Amja fără aprobarea 
atotputernicului Repelik şi este nevoie să-i cereti asta. Vai! Vai! 

Şi eschimosul a izbucnit din nou într-un râs destul de 
dispreţuitor, încât Morgan a vrut să pedepsească pe loc atâta 
neruşinare. Insă s-a mărginit să întrebe unde locuiau vrăjitorul şi 
fiica sa. 

— Intr-un loc unde voi nu veţi putea să ajungeţi, a replicat 
eschimosul pe un ton muşcător. Locuieşte acolo unde numai cei 
mai bătrâni din populaţia noastră sunt admişi din când în când 
să-l viziteze şi acest loc este apărat de războinicii cei mai viteji. 
In plus, se mai află şi alti paznici vigilenti şi de temut, în fata 
cărora nimeni n-ar putea rezista. De altfel, casa voastră 
plutitoare este incapabilă să ajungă în partea aceea. Drumul care 
duce acolo trece prin câmpuri de gheaţă plutitoare şi de imense 
aisberguri. Acolo este reşedinţa regelui vrăjitor, singuratic şi 
temut. De acolo el guvernează şi ne anunţă viitorul şi domneşte 
alături de Amja. 

Fără a se lăsa influenţat de acest limbaj, Morgan l-a întrebat 
numai de drumul care conducea spre acel loc misterios. Insă de 
această dată eschimosul a refuzat să răspundă, luând un ton 
arogant şi un aer sfidător. 

Morgan le-a aruncat nişte daruri, stofe impestritate şi fier. Le- 
au luat cu lăcomie, însă n-au devenit mai comunicativi şi au 
continuat să refuze cea mai mică indicație despre locul secret si 
drumul ce conducea spre rege. 


24 


— Toate strădaniile noastre nu servesc la nimic, a declarat 
căpitanul piraţilor lui Cornelius, care se apropiase de el. Nu mi-a 
rămas decât un mijloc, de a captura pe unul din aceşti indivizi şi 
de a-l constrânge să-mi servească în calitate de ghid. 

— Să-i vânăm? a întrebat bucuros Cornelius. Voi pune imediat 
mana pe unul din aceşti caraghiosi. 

— In acest caz, violenţa ar fi potrivnică scopului ce-l urmăresc, 
a răspuns Morgan. Aceşti oameni s-ar salva imediat cu forţa 
vâslelor. Şi daca îi vom urmări, vom fi întâmpinați apropiindu-ne 
de uscat de o grindină de săgeți. Trebuie sa ne folosim de 
viclenie. Toţi aceşti eschimosi sunt înclinați spre furt. Dacă găsim 
un oarecare mijloc să le stimulăm lăcomia, ei vor rămâne în 
apropierea corăbiei. Planul cel mai simplu va fi poate să punem 
pe mare o barcă, în care să expunem diverse daruri şi în ea să se 
ascundă unul dintre matelotii noştri. Este foarte posibil ca aceşti 
sălbatici să fie destul de pricepuţi ca să descopere şmecheria. 
Insă totuşi se poate încerca. 

Cornelius a fost entuziasmat de acest plan şi s-a oferit să-l 
încerce împreună cu lacob. S-a pregătit o barcă. In fund s-au 
instalat lacob şi Cornelius, acoperiţi cu o pânză de velă, în timp 
ce pe băncile vâslaşilor erau expuse diferite obiecte în stare să 
excite dorinţa eschimosilor, precum stofe cutite şi altele. 

Apoi s-a coborât barca pe mare şi a fost lăsată să plutească. În 
aparenţă neocupată, aproape de corabia neagră, de care era 
legată printr-o singură parâmă. 

Imediat s-au apropiat cei doi eschimoşi. Ei devorau din priviri 
darurile, însă erau mai şireţi decât crezuse Morgan. 

Nu s-au îndoit din prima clipă că aici se ascundea o capcană. 

Ajunşi foarte aproape, au examinat barca cu grijă şi s-au 
îndepărtat brusc dând semne de surprindere. Nu era nici o 
îndoială că indigenii aveau ochi buni şi observaseră că prelata nu 
servea decât să ascundă nişte oameni. Nu numai că se gândiseră 
că puteau fi prinşi în acest mod, dar de îndată ce s-au îndepărtat, 
şi înainte de a se fi putut preveni, au dat drumul la săgeți cu 
vârfuri de piatră, care i-au atins pe cei doi oameni întinşi pe 
fundul ambarcatiei. Din fericire pentru aceştia, vela era foarte 
deasă şi proaspăt gudronată. Ele n-au putut să o străbată, însă 
le-au cauzat celor doi mateloti o durere vie, prin puterea loviturii. 
lacob şi Cornelius s-au zbătut ca nişte posedati, sărind afară de 
sub acoperemant şi scoțând strigăte ascuţite, spre marele 
amuzament al echipajului. Eschimosii, înspăimântați de aceste 
apariţii, sau mai degrabă temându-se de represalii, au vaslit 

viguros spre uscat. 

In acest moment, de căpitan s-a apropiat Klas. 

— Căpitane, a spus el, îţi cer să mă laşi să-mi fac şi eu treaba. 
Porunceste să fie urcată barca si să fie coborâtă fără nimic în ea. 
Promit să prind viu unul din aceşti caraghioşi, fără a-i pricinui 
vreun rău. 

Morgan i-a aruncat lui Klas o privire semnificativă, însă nu i-a 
spus un cuvânt. El a dat numai ordin să fie ridicată barca la bord. 

lacob şi Cornelius erau un pic cam nedumeriti de eşecul 
tentativei lor. S-au retras trişti şi au fost foarte supăraţi când au 
aflat de aprobarea dată lui Klas de a-şi încerca la rândul său 
norocul. 

Barca a fost deci repusă pe mare, însă nimeni nu s-a instalat 
în ea. Darurile cu care era umplută exercitau aceeaşi atracţie ca 
mai înainte, şi aceiaşi doi eschimoşi s-au aventurat să se 
reîntoarcă, nu fără a se asigura mai întâi că nu era ascuns nici un 
străin în ambarcatie. 

Morgan a cerut mateloţilor să se îndepărteze de bastingaj ca 
să nu-i sperie pe eschimoşi. N-a rămas decât Klas la pândă. In 
mână ţinea ceva, pe care camarazii săi n-au putut să distingă. Se 
observa totuşi o parâmă lungă, ca şi o prăjină la fel de lungă. 

Cetăţuia de gheaţă 


Cei doi eschimoşi se apropiau din ce în ce mai mult. Nu puteau 
să reziste lăcomiei, de altminteri convinşi că le va fi uşor să ia 
darurile fără a se teme de ceva. 

Purtau nişte paltoane lungi din blană, care la genunchi luau o 
formă înfoiată ce se asemănau cu acele crinoline preferate în 
Franţa cu vreo cincizeci de ani în urmă. Această modă ciudată, 
cu faimă la eschimoşi, este foarte practică, căci lasă toată 
libertatea de mişcare necesară pentru vâslit, una din principalele 
ocupaţii ale indigenilor. Nişte oase de peşte serveau, după 
împrejurări, să dea mai multă sau puţină lărgime acestei părţi a 
îmbrăcămintei. 

Piroga eschimoşilor era acum bord la bord cu barca. Primul 
dintre oameni, cel care vorbise cu Morgan, a sărit în ambarcatie, 
îndreptându-şi deja mâinile ca să ia darurile, în primul rând 
bucățile de fier, de care ei fac mare caz. 

In acest moment Klas s-a ridicat. El a înălţat braţul drept si 
spre barcă s-a îndreptat ceva strălucitor. S-a auzit o lovitură 
înfundată. Era cea a lemnului ambarcatiei ce fusese atins. Insă 
obiectul, aruncat cu îndemânare, trecuse mai întâi prin partea 
bufantă a paltonului eschimosului. Acesta era un harpon, ce-l 
ţinea astfel fixat pe eschimos de banca vâslaşilor. 

Sălbaticul a scos un strigăt de groază. El se zbătea, dând din 
mâini şi din picioare ca să încerce să se elibereze, însă era 
zadarnic. Harponul îl prinsese ferm şi fuga era imposibilă. 

Piraţii au alergat la bastingaj răzând în hohote. 

— Klas l-a harponat pe eschimos, strigau cu toţii ieşiţi din fire. 
El l-a prins de poala şubei. Vai, acest Klas este un nazdravan! 
Cine ar fi crezut aşa ceva din partea lui? 

— Plecati de aici! a spus Klas foarte ocupat. Nu mă derutati. 
Încă n-am terminat. 

Celălalt eschimos era un pic mai departe cu piroga, privindu-şi 
tovarăşul prins în cursă într-un fel atât de ciudat. Insă Klas nu 
pierdea timpul. El a ridicat deasupra capului parâma ce o ţinea şi 
a aruncat-o cu îndemânare ca pe un lassou cu juvat la capăt, 
care l-a apucat pe acest eschimos apucându-i braţele, capul şi 
pieptul. 

— L-am prins! a strigat Klas voios. Nu mi-a rămas decât să-l 
ridic. Îl vom aduce pe haidamac. Haide! Repede la bord! Haide, 


27 


sus! 

Eschimosul scotea strigăte de păun. însă asta nu putea să-l 
ajute la mare lucru. Intr-o clipită a fost la bord, înconjurat de 
piraţii ce râdeau în hohote, în timp ce Morgan cobora în grabă de 
pe pasarela de comandă. 

— Bine lucrat, Klas! a spus el simplu tânărului flăcău, care nu 
mai putea de bucurie. Este un nou serviciu pe care n-am să-l uit 
şi pentru care voi şti să-mi manifest recunoştinţa. 

In ce-l privea pe harponat, acesta fost lăsat să se desprindă 
cum putea mai bine şi s-a aruncat în apă ca să fugă. Nu era 
nevoie să fie luat mai mult de un captiv. 

Tânărul căpitan, care nu se încurca cu vorbe multe, s-a întors 
imediat spre eschimosul capturat şi i-a spus cu calm: 

— Nu-ţi voi face nici un rău, însă trebuie să ne indici unde 
locuieşte vrăjitorul, şeful vostru. Dacă consimti asta, te voi 
răsplăti cu larghete si vei fi copleşit cu tot felul de daruri. Daca 
nu, te voi lua prizonier în ţara mea îndepărtată. 

Pentru un eschimos, legat cu totul de pământul în care se 
odihnesc părinţii săi, aceasta era o ameninţare înfricoşătoare. 
Morgan ştia bine că dacă acesta nu ceda acum, toate celelalte 
mijloace eşuau. 

— Totuşi, îţi voi arăta drumul, străinule, pentru că nu pot face 
altfel, a spus prizonierul după o tăcere. Numai că aş vrea să vă 
spun imediat şi de la început că este cu neputinţă să ajungeţi la 
capăt cu corbia voastră plutitoare. Trebuie să mergeţi pe o 
cărare care trece peste gheaţă. Marele Repelik, ca şi fiica sa 
Amja locuiesc dincolo de promontoriul de gheaţă. 

— Foarte bine, a replicat Morgan, care a înţeles că, într- 
adevăr, n-ar fi putut ajunge acolo cu corabia lui. Te cred, însă 
dacă minţi, vei fi pedepsit. Te voi supraveghea, nu cred că poţi 
să mă inseli. 

Eschimosul a tăcut. Şi întrucât Morgan insista şi-l presa cu 
întrebări ca să obţină amănunte mai ample, el l-a asigurat că 
spusese tot adevărul şi că dincolo de capul ce înainta în mare se 
găsea reşedinţa secretă a lui Repelik. 

Intr-adevar, Morgan nu se îndoia de veneratia superstitioasa 
cu care era înconjurat Repelik. El ştia că era socotit o fiinţă 
supraomenească şi că era o onoare şi o bucurie pentru toţi 
eschimoşi să-şi sacrifice viaţa pentru el. 

Acest sălbatic era pe deplin convins că regele vrăjitor avea o 
putere mai mare decât toţi străinii. El mai vorbea şi de apărătorii 
îngrozitori şi misterioşi ce protejau împrejurimile locuinţei regale, 

de care făcuse aluzie în prima discuţie pe care Morgan o avusese 
cu camaradul său. După cum am spus-o, căpitanul era obligat să 
acţioneze cu iuteala. A 

— Voluntarii, înainte! li s-a adresat oamenilor săi. Imi sunt de 
ajuns cincizeci de mateloti ca să vizitez locuinţa acestui bizar 
suveran. Fireşte, nu-mi trebuie decât oameni obişnuiţi să meargă 
pe gheaţă. Cred că nu lipsesc printre voi. In tara noastră se 
cunoaşte patinajul şi datul pe gheaţă! 

— la-mă pe mine, căpitane, a implorat de îndată Klas. Cu toate 
că n-am fost încă niciodată în marea arctică, nu voi arăta mai 
puţin acolo decât în altă parte ceea ce valorez. 

— Ai început deja bine, viteazule băiat. Da, vei veni cu mine, a 
răspuns Morgan cu un aer prietenesc. 

Apoi s-au prezentat lacob şi Cornelius, aceşti doi incorigibili 
ghiduşi, care mai simțeau încă înţepăturile usturătoare ale 
sagetilor eschimosilor şi purtau pe corp mărturiile albăstrui, de 
care erau departe de a se lăuda. Insă nu erau mai puţin dispuşi 
să se înroleze ca voluntari pentru această nouă încercare, în 
speranţa de a şterge prin vreo acţiune strălucită eşecul din prima 
lor tentativă. 

— Nu, Cornelius, tu vei rămâne aici, a declarat Morgan. Nu 
poţi să părăseşti corabia. Esti un pilot de nelipsit, în cazul când 
gheturile, de care trebuie să ţinem seama, ne vor bloca. Nu 
trebuie să ne lăsăm închişi aici, pentru că atunci afacerea 
noastră ar putea să se încheie. Voluntarii, care, iată, sunt destul 
de numeroşi, să se înarmeze şi să mă însoţească! Apoi vom 
vedea. lacob îl va duce pe prizonier de zgardă, ca să nu ne scape 
şi să ne arate drumul. 

Toate acestea au durat nişte ore, însă la polul nord, vara, nu 
se face niciodată noaptea. Ziua durează luni întregi şi soarele, 
chiar la miezul nopţii, rămâne deasupra orizontului. 

Cei cincizeci de pirați, bine înarmaţi, erau de-acum gata, 
îmbrăcaţi călduros. Singur Morgan nu purta decât mantaua, care- 
i servea la toate latitudinile. Frigul nu se prindea de acest om de 
fier. 

S-au pus bărcile pe mare şi în câteva clipe indraznetii voluntari 
de găseau pe gheturi. Aceste grămezi de sloiuri erau puternic 
presate una peste alta, în aşa fel încât se putea înainta pe 
suprafaţa lor alunecoasă. Adăugaţi la aceasta că marea înălța 
aceste blocuri ca pe nişte valuri şi tot ca nişte valuri se lăsau în 
jos după câtva timp. Toate acestea erau foarte puţin 
confortabile, chiar pentru nişte oameni care se lăudau că au 

picioare de marinari. Se întâmpla nu o dată ca vreun pirat să ia o 
baie, a cărei temperatură era mai degrabă joasă, ceea ce 
stârnea râsetele camarazilor. 

De pe uscat, eschimoşii observau cu atenţie ceea ce se 
petrecea. Păreau să presupună unde voiau să meargă Morgan şi 
însoțitorii săi. Şi s-au înălţat strigăte asurzitoare ce i-au însoţit pe 
aceştia când s-au angajat pe poteca de gheaţă. Eschimosii au 
schiţat intenţia că vor să coboare la ei pentru a se împotrivi 
mersului invadatorilor. 

Morgan i-a lăsat să o facă şi a dat numai ordin să se tragă pe 
deasupra capetelor acestor adversari amenintatori, care auzind 
mai devreme bubuit de tun, n-au socotit că era rau să o ia la 
sănătoasa şi să se catere pe stâncile lor. 

lacob tinea mereu în lat pe ghid, care cu toate acestea, avea 
un aer destul de bine dispus. El îi conducea pe mateloti pe 
gheaţa plutitoare, gata să se lase sub ei la fiecare pas. Şi după 
un marş lung foarte obositor, s-au oprit la vârful capului. 

Acolo li s-a oferit vederii un spectacol ciudat. 

Se aflau în faţa unui golf imens plin de aisberguri, care trebuia 
să se fi format de multi ani. In mijlocul golfului se ridica un 
colosal bloc alb, cel mai mare din aceşti ghețari, sprijinindu-se 
probabil pe o ridicătură de pe fundul mării. 

Într-adevăr, Morgan distingea perfect fundul întunecat al unei 
stânci prin albeata înconjurătoare. 

Acest munte de gheaţă era locuit. Morgan a văzut undeva 
deasupra lui nişte siluete negricioase. 

— lată fortăreaţa regelui nostru vrăjitor! a spus prizonierul cu 
voce înăbuşită. Insă ea este inaccesibilă. Cei mai viteji din 
populaţia noastră se feresc să se apropie de ea şi aici se află şi 
alţi paznici de temut, pe care îi veţi vedea în curând, ce sunt în 
proprietatea personală a suveranului nostru. 

— Inainte! a comandat Morgan. Spre cetatuia aceea de 
gheaţă! Să lămurim această afacere. Trebuie ca să vorbesc cu 
Amja. 

Însă viteazul căpitan a văzut imediat că cetăţuia era cu totul 
inaccesibilă din acea parte. Poate pe aiurea se afla vreun loc mai 
potrivit pentru asalt. 

Oamenii lui Morgan erau osteniti după îngrozitorul marş ce-l 
efectuaseră. De aceea, căpitanul a vrut sa le crute forţele până 
la momentul hotărâtor. 

Acolo sus, pe aisberg, eschimosii strigau şi urlau ca nişte scoşi 
din minţi. Işi agitau armele si evident că nu aşteptau decât 

asaltul străinilor, pentru a-i ciurui cu săgeți. 

_ — Am să merg în recunoaştere, a spus Morgan insotitorilor săi. 
In timp ce voi veţi rămâne aici, eu voi ocoli acest aisberg şi de 
îndată ce voi găsi vreun loc potrivit pentru escaladare, vă voi da 
un semnal şi veţi veni imediat. 

Cutezătorul Morgan a plecat, însă imediat Klas a fost alături de 
el. Acesta nu voia să-şi părăsească veneratul şef. Şi Morgan, 
dându-şi seama că datorită forţei sale herculeene, Klas nu era 
defel obosit şi putea chiar să-i fie folositor, l-a acceptat ca 
însoțitor. 

Gheaţa punea din ce în ce mai multe piedici la mers. Sloiurile 
răsturnate unele peste altele formau un labirint prin care era 
anevoie să te strecori. Acum apa nu apărea decât la rare 
intervale. 

Morgan se preocupa puţin de toate acestea. El făcea treptat 
înconjurul aisbergului, în aşa fel încât şi-a pierdut din vedere 
oamenii săi. 

— Căpitane! a strigat deodată Klas, priveşte la acea bestie 
ciudată ce se ridică în faţa noastră! 

La urechile celor doi marinari îndrăzneţi a ajuns un sunet 
deosebit şi în acelaşi timp au observat într-unul din rarele locuri 
care nu erau acoperite de gheaţă, un cap voluminos, puţin 
obişnuit, a cărui înfiorătoare urâţenie era pusă în valoare de doi 
colti enormi. 

— O morsă, un cal de mare, dacă vrei, a răspuns Morgan. Dar 
este încă departe. Cu siguranţă că poate să ne atace aici, însă 
înainte de aceasta, trebuie să spargă gheaţa pe dedesubt. 

Morgan şi-a continuat calea, apropiindu-se din ce în ce mai 
mult de  aisberg. Deodată a auzit strigătul unei voci 
pătrunzătoare. 

Şi-a ridicat privirea şi a văzut pe culmea unui aisberg pe un 
eschimos înveşmântat cu un costum minunat, care gesticula 
atât, încât părea să nu se mai oprească. 

— Ah! Presupun că este vrăjitorul nostru, a zis Morgan 
insotitorului său. Ne urează un bun venit neplăcut. Insă cred ca 
nu vom putea să ne cataram pe aici. 

— Da. Insă priveşte, căpitane, ce se mişcă acolo. Ce sunt 
totuşi acele animale albe din apropierea vrăjitorului? 

Morgan şi-a întors privirea în partea aceea şi a văzut distinct 
şase lighioane albe în preajma regelui vrăjitor. Acesta îl arăta pe 
străin, spre care voia să le asmută. Şi aceste enorme matahale 
albe, coborând de pe ghețar mai repede decât un cal în galop, s- 

au năpustit asupra lui Morgan şi a lui Klas. 

O luptă înspăimântătoare 


S-au auzit nişte mormăituri înăbuşite şi urlete ascuţite. 

— Căpitane, a strigat Klas, cei care aleargă spre noi cu atâta 
furie sunt urşi albi! 

Aceştia formau temuta gardă de corp, de care vorbiseră cei 
doi eschimosi, nişte urşi îmblânziţi de mici şi dresați să se 
supună stăpânului lor. Nu se putea deloc imagina nişte adversari 
mai periculosi. 

Stăpânul vrăjitor îi indarjise împotriva nelegiuiţilor străini ce 
voiau să-i violeze sacra lui reşedinţă. 

S-a ajuns la şase împotriva a doi. Morgan şi Klas nu s-au lăsat 
deloc infricosati. Ei s-au pregătit să primească atacul şi să facă 
faţă acestor brute gigantice. Insă primejdia se agrava şi mai 
mult. De pe înaltul citadelei de gheaţă zburau săgeți lansate de 
către eschimosi. Şi aceasta nu era încă totul. 

Cei doi oameni au auzit alături de ei nişte trosnete ciudate. S- 
ar fi spus că exploda gheaţa. Imediat a răsunat un sforăit enorm. 

Klas şi-a întors capul şi a văzut la câţiva paşi o enormă masă 
neagră şi diformă ţâşnind din apă. 

— Căpitane, morsa! a strigat el. Animalul a venit încoace şi a 
crăpat gheaţa sub picioarele noastre. 

— Ţine-l la distanţă, a strigat Morgan. Respinge-l cu focuri de 
pistol şi cu sabia de abordaj. In acest timp mă voi lupta cu urşii 
albi. Nu-i nevoie să mă ajuţi. Este mai important ca tu să opreşti 
morsa. Altfel, asta ar putea să însemne pierzania noastră. Mă voi 
apăra pe un loc stabil, însă ce poţi face în apă împotriva unei 
morse şi a şase urşi albi? 

Klas a înţeles că trebuia să acţioneze repede şi fără vorbă 
multă. Şi-a apucat sabia de abordaj şi pistoalele, în timp ce la 
rândul său şi Morgan se pregătea de luptă. 

Urşii, nişte exemplare formidabile din specia lor, se apropiau 
în fuga mare. Morgan îi aştepta bine sprijinit pe picioare, în timp 
ce tintea cu pistoalele, de care ştia să se servească cu dibăcie. 

Au plecat foc după foc două descărcături şi pe gheaţă s-au 
rostogolit doi urşi muribunzi. Ceilalţi patru s-au aruncat furioşi 
asupra lui. Nu-i mai rămase decât sabia, însă mânuită de el, nu 
era o armă mai puţin de temut. 

intre timp. Eschimosii de pe citadelă îşi trimiteau săgețile si 
Klas făcea mari eforturi să ţină morsa la respect. 

Calul marin era de o mărime monstruoasă, cu nişte colti de o 
lungime nemăsurată. Ca şi urşii, aceasta părea să fie extrem de 
bine dresată. Morsa proceda cu o inteligenţă rară, înlăturând 
gheaţa de sub picioarele străinilor. 

Sloiurile zburau deja în toate părţile şi s-a ivit capul hidos al 
monstrului, cu ochii fixati spre Morgan, măsurând distanţa ce-l 
separa de căpitan. 

Klas şi-a descărcat imediat cele două pistoale ale sale, însă 
fără mare rezultat, gloantele nepătrunzând în pielea groasă, 
dublată de grăsime, a giganticului animal. 

— Bestie satanică! a înjurat Klas scos din fire. S-ar părea că-l 
acoperă un blindaj din toate părţile. Vai! Focurile de pistol nu-ţi 
fac nimic! Aşteaptă un pic, pahiderm mârşav! Am să-ţi trag peste 
cap câteva lovituri cu sabia de abordaj de care ai să mă tii minte. 

Bietul Klas nu ştia că chiar şi o secure n-ar fi crăpat capul unei 
morse. El şi-a repezit uriaşa sabie asupra monstrului, ceea ce l-a 
făcut pe acesta să devină şi mai furios. 

Calul marin îl voia în mod special pe Morgan. S-ar fi zis că-l 
cunoştea pe şef. El şi-a luat elan ca să se arunce asupra lui, fara 
să se ocupe de Klas, chiar în momentul care căpitanul dobora 
dintr-o dată doi urşi străpungându-le inima cu două lovituri de 
sabie şi îşi începea lupt cu cei doi ce mai rezistau. 

— Klas, fă în aşa fel încât să nu se spargă gheaţa, a strigat el 
fără a se întoarce. Reţine cu orice preţ morsa! Nu trebuie să ne 
pierdem cumpătul. 

Klas nu ştia ce mai era de făcut. Sabia de abordaj se ciobise, 
fără să cresteze cât de cât dobitocul. Deodată i s-a luminat 
mintea: privind uriaşii colti ai monstrului, s-a gândit, că având o 
forţă herculeană, era în stare, cum se spune, să ia lupul de 
urechi. 

— Fiară infernală, a strigat el furios. Poţi fi mai puternică decât 
un urs, dar vom vedea dacă eşti tot atât de puternică, ca şi 
mine! 

Şi a apucat-o de colti ca să-l tina pe loc. 

— Hei! Hei! Adversarul este demn de mine. 

Klas o ţinea bine. In ciuda eforturilor morsei ca să scape, 
bravul băiat nu-l lăsa deloc pe animal! In acest timp, Morgan 
expedia cu sabia pe ultimii doi urşi, ce urlau de durere şi turbare. 

In acest moment au sosit în fugă ceilalţi pirați, cu lacob în 
frunte, antrenând după el pe prizonierul eschimos, care nu-şi 
credea ochilor. Piraţii s-au grăbit să-i dea ajutor şefului lor. 

Insă de-acum acesta nu mai era în primejdie. Soseau după ce 

lupta se încheiase. 

— Acum las-o, Klas! a strigat Morgan, care observase abia 
atunci stratagema voinicului şi viteazului băiat. Sincer vorbind, 
ştii că ai devenit celebru cu asta? Să ţii o morsă pe loc! Sunt rari 
cei care ar putea face aşa ceva. 

— Într-adevăr, începea să-mi fie de-ajuns, a răspuns Klas, 
lăsând monstrul. Cred că n-aş mai fi putut să-l ţin mai multă 
vreme. Aşa este, e o treabă grea! 

Pălăria lui Morgan fusese străbătută de o săgeată, dar nu i se 
întâmplase nimic rău. Morsa a fost răpusă cu câteva focuri de 
archebuze şi s-au cercetat imediat împrejurimile. Piraţii au 
examinat atunci cu uimire pe cei şase urşi albi, atât de minunat 
dresați, pe care Morgan îi doborâse şi mai minunat. 

— Acum, vitejii mei, la asalt asupra cetăţuii de gheaţă, a 
comandat căpitanul cu voce răsunătoare. Inainte! La escaladare! 
Urmati-ma. A 

Sagetile eschimosilor au început din nou să plouă. Insă o salvă 
generală de muschete a potolit înflăcărarea sălbaticilor. Piraţii au 
ajuns în câteva clipe pe culmea aisbergului şi eschimosii 
supraviețuitori s-au aruncat în genunchi în faţa căpitanului, 
implorându-l să le crute viata. 

Ingrozitorul Repelik, care condusese atâta vreme prin teroare 
pe aceşti oameni superstitiosi, era mort, lovit de un glonţ. 

Morgan a alergat spre bizarele locuinţe făcute din blocuri de 
gheaţă şi tapisate cu piei de câini de mare, care acopereau 
vârful ghețarului. Din interiorul acestor colibe răsunau strigăte de 
turbare şi disperare. Şi dominând acest zbucium, s-a auzit glasul 
pătrunzător al unei femei. Klas nemaivăzându-l pe şeful său, a 
alergat în direcţia de unde venea vocea aceea şi imediat el a 
reapărut cu Morgan, urmaţi de o tânără fată ce agita un pumnal. 
Aceasta era frumoasa Amja, care servise câtăva vreme în casa 
lui Petrov, bogatul comerciant de blănuri. Ea voia să se arunce 
asupra lui Morgan, însă Klas a respins-o atât de violent, încât 
urlând de ură, s-a refugiat din nou în una din colibe. 

Morgan ţinea în mână o casetă ciudată, lucrată din lemn 
preţios, încrustată cu metal, o operă de artă de origine 
chinezească. Era aceea pe care Amja o luase cu ea părăsind 
Siberia şi în care se găseau hârtiile bătrânului Petrov. Tânăra fată 
voise să păstreze aceasta operă de artă ca pe un talisman ce-i 
dădea autoritate şi prestigiu asupra superstitiosilor eschimoşi. 

Războinicii supraviețuitori din garda lui Repelik n-au opus nici 
o rezistenţă. Reîntoarcerea la corabia neagră nu a fost lungă şi 

atunci i s-a dat drumul eschimosului capturat. Canalul era încă 
liber. Corabia l-a străbătut din nou foarte rapid sub o grindină de 
săgeți inofensive, lansate de eschimosii indignati. 

lacob şi Cornelius n-au mai riscat să glumească pe seama lui 
Klas. Isprava sa de îmblânzitor de morse îl făcuse eroul zilei şi 
Morgan şi-a exprimat de mai multe ori recunoştinţa pentru noile 
servicii ce i le oferise bravul sătean. 

Două săptămâni mai târziu, locuitorii din Petropavlovsk au fost 
treziţi într-o dimineaţă devreme de o larmă infernală. Ei s-au 
îmbrăcat în grabă şi au văzut în piaţa târgului peste o sută de 
oameni înarmaţi până în dinţi. Aceştia erau randuiti chiar pe locul 
unde se ridica spânzurătoarea care ucise atâţia nevinovaţi din 
ordinul judecătorului Alexandrovici. 

Locuitorii oraşului, curioşi şi neliniştiţi, veneau de pe toate 
străzile. Ei se apropiau de un om cu înfăţişare mândră, care sub 
mantaua neagră purta o îmbrăcăminte de un roşu aprins. 

— Să nu aveţi nici o teamă, li s-a adresat Morgan, căci el era 
acesta, căpitanul piraţilor, regele mărilor, care-şi făcuse pe 
neaşteptate apariţia în oraş. Eu sunt Morgan, corsarul. Insă în loc 
să vin aici ca duşman, mă aflu ca răzbunător al unei inocente 
amenințate. Aveţi în fata voastră pe Sofia Petrov, fiica celebrului 
vânător de blănuri. Ti-o incredintez pe această orfană, a zis el 
întorcându-se spre un funcţionar bătrân cu un aer onorabil. lată 
caseta care conţine testamentul lui Petrov şi alte hârtii, printre 
care actul său de botez şi actul lui de căsătorie. Sofia este 
mostenitoarea legitimă a tuturor bunurilor şi ea se află sub 
ocrotirea mea. Nenorocire oricui va încerca s-o jefuiască pe 
orfană de cea mai mică parte a succesiunii! Va fi pedepsit cu 
moartea! Mă voi informa din timp în timp de acest copil şi voi 
veghea mereu asupra ei, în orişice loc mă voi afla. 

— Fii fără teamă, domnule, a răspuns omul, care era primarul 
localităţii. Am cea mai adâncă simpatie pentru această nefericită 
tânără fată. Insă a adăugat el cu îngrijorare, judecătorul 
Alexandrovici este destul de puternic şi... 

— Veniti aici, voi ceilalţi! s-a adresat Morgan oamenilor săi. 

Piraţii au înaintat cât ai clipi din ochi şi primarul surprins, l-a 
observat în mijlocul lor pe judecătorul Alexandrovici, care fără 
îndoială fusese smuls de pe patul său şi avea de-acum mâinile 
legate la spate. 

| s-a pus pe gat ştreangul unei funii lungi, al cărei celălalt 
capăt a fost trecut peste braţul spânzurătorii. 

La un semn al lui Morgan, piraţii au tras de funie. S-a auzit un 

răcnet înspăimântător şi în acelaşi moment corpul mizerabilului 
se legăna între cer şi pământ. 

In zadar încercase să o găsească pe Sofia după dispariţia ei, 
organizând o expediţie ca să dea de ea, deoarece apăruse pe 
neaşteptate Morgan, care l-a făcut să sufere pedeapsa crimelor 
sale. 

Nobilul căpitan s-a întors apoi spre Sofia, pe care o susţinea 

bătrânul Andre. 
___— Adio, Sofia Petrov, a spus el. Plec, însă te las în mâini bune. 
In viitor voi continua să veghez asupra ta şi o să te protejez. Am 
scăpat pământul de un monstru care te persecuta. Mă cheamă 
alte treburi altundeva. Adio, Sofia, şi aminteste-ti câteodată de 
căpitanul piraţilor, de Morgan, regele mărilor. 

Cuprins 


O orfana parasita: se sf carta oaia anran ARANEA aa ea sa aaa 3 
Un protector SEPM sosite erent ee ae Ae eae dusă aa earn 9 
În marea de gheață. sanse anume iaat iar daia ar ea ian 17 
Un popor CIC GE ss ge fate oa e suc act ela a sad a ea a aa ees 23 
Cetățuia de gheață ii pace să sa dotata de paletei dă ela ag ala deea 27 
O luptă înspăimântătoare........... eee nea aaane 32 
CUPIN Sasain rE EAA EE NAANA a sai es ia ara 37 

Un traper, numit şi vânător de blănuri, este un 
vânător de meserie din America de Nord, dar şi din 
nord-estul siberian al Rusiei. 

Acesta practică vânătoarea cu capcane, ca să 
captureze animale cu blănuri preţioase pentru a le 
vinde, fără a se folosi de arme. 

Denumirea provine din vechiul cuvânt franțuzesc 
trappe, ce înseamnă capcană, iar traper, prinderea unui 
animal prin şiretenie. 


